text: [{"text_idx": "#000001", "text": "Ena sega ni rawa ni lai Vuli Vuniwai o koya na gonevuli ni Nadi Sangam College, ka rawata o koya e 395 na maka ka maka levu duadua ena veitarogi ni Year 13 exam e gadreva o koya me vuli Vuniwai ni veisele, ia e sega ni rawa ni qarava na vuli oqo me vaka ni sega ni tiko na National Toppers scholarship koya me qarava na parokaramu qo."}, {"text_idx": "#000002", "text": "Ena gauna e vakatarogi kina na Ministry ena kena soli vua e dua na scholarship ena tabana oqo me vaka ni rawata na maka levu duadua ,e tukuna kina na Minister ni Vuli o Premila Kumar ni ratou gadreva me ratou vakanamata kina vuli ka me vakarautaka na cakacaka."}, {"text_idx": "#000003", "text": "E tukuna o Kumar ni ratou raica ni so na gauna eso na gonevuli era wele tuga ena bula vaka i lala ka dina ga ni sauma tiko na nodrai tubutubu na nodra vuli."}, {"text_idx": "#000005", "text": "Keitou vakataroga talega na Minister ni lavo oya o Aiyaz Sayed-Khaiyum kei na Minister ni Vuli ke ratou rai tiko ena nona vakacavara e dua na gonevuli ena vuli yabaki dua ena MBBS ka sega ni wili ena $10,000 nai lavo ni veivuke ni matanitu."}, {"text_idx": "#000007", "text": "E tauri rawa mai ena tukutuku vakailavo ni yabaki 2021-2022 ena kena yabaki vakailavo, o ira kece na gonevuli mai na MBBS koya era sa vakacurumi ena Year 13 mai na maka e 340, kei nai matai ni yabaki ena GPA e 3.0 se sivia, ka wili kina na veika e rawata na nodratou vuvale ka tiko ena $100,000 ka lako sobu ena rawa ni ra wili ena $10,000 na veivuke ni matanitu ena nodra veika vakavuli."}, {"text_idx": "#000008", "text": "E tukuna o Muni Lachmi mai Lautoka koya e gadreva na luvena na veivuke oqo e rawata na GPA koya e 4.19 mai na Foundation ni yabaki 2020 kei na 3.0 GPA ena matai ni yabaki ni MBBS ena yabaki sa oti."}, {"text_idx": "#000009", "text": "E tukuna ni a sa qirita oti na Minister ni Vuli o Premila Kumar koya e qai vagolea na veitalanoa kivua na Vunivola Tudei ni Vuli. E tukuna o Lachmi ni a qai tukuni malua vua ni $10,000 nai lavo ni veivuke e baleti ira ga na gonevuli ena MBBS koya era lako curuma mai na Year 13."}, {"text_idx": "#000010", "text": "E vakaraitaka talega ni a qirita talega na Minister ni Lavo o Aiyaz Sayed-Khaiyum, ia e sega ni dua na kena macala."}, {"text_idx": "#000011", "text": "Your email address will not be published. Required fields are marked *"}]